
JM omine  pseudarthroseos,  articuli  artificialis,  articuli  spurii, 
significatur  aut  ossis  juxta  longitudinem  fracti  non  satis  per- 
fecta conjunctio,  quae  non  callo  sed  materia  fibrosa  compo- 
nitur, ut  ossa  non  sicuti  post  fracturam,  omnino  in  integrum 
restituta,  solide  cohaereant,  sed  inter  se  dilabantur,  et  re 
vera  articuli  praebeant  speciem;  aut  ossium  luxatio  non  re- 
posita, quam  tempore  nonnullo  peracto  dicimus  inveteratam, 
si  capitulum  ossis,  acetabulo  priori  relicto,  ad  alterum  pro- 
fectum, initio  quidem  immobile,  brevi  tamen  tempore  post 
interdum  satis  bene  movetur,  qua  re  fieri  potest,  ut  articulus 
verus,  articulo  in  loco  alieno  condito,  omnino  suppleatur. 
Quorum  spuriorum  articulorum  genus  ultimum  nunquam  ad- 
huc est  sanatum,  neque  unquam  quisquam  sanationem  molitus 
est,  quia  certe  ingentes  offert  difficultates,  quum  non  solum 
articulus  solidissimus  radicitus  sit  delendus,  sed  etiam  novus 
omnino  componendus;  nam  acetabulum  vetus  et  ligamenta 
articularia  brevi  tempore  omnino  resorberi,  musculos  ad  ace- 
tabulum relictum  pertinentes  aut  contrahi,  aut  in  tendines 
converti,  musculos  denique  novos  pro  articulo  novo  exoriri, 
matomia  pathologica  recentioribus  temporibus  satis  demon- 
stravit. Maxima  certe  laude  dignus  videbitur,  qui  operam 

in  eo  posuerit,  ut  omnes  has  difficultates  oblatas  superet; 
etenim  si  articulo  perverso  deleto,  quod  facile  videtur,  ope- 
ratione articulus  antiquus  ad  integrum  statum  redigi  et  capitu- 
lum ossis  in  eo,  auxiliante  ortbopaedia,  retineri  posset,  fortasse 
natura  eodem  modo,  quo  instituit  novum  articulum,  restitueret 
pristinum. 

Qua  de  re  autem  hoc  in  commentario,  loco  deliciente, 
verba  non  faciamus,  sed  de  primo  tantum  genere,  quod  antea 
diximus,  loquamur,  de  pseudarthrosi,  quam  fractura  ossis 
non  omnino  in  integrum  restituta  inferre  solet.  Pseudarthro- 
sis, quae  ceterum  non  raro  observatur,  fere  in  partibus  ex- 
tremis apparere  videtur,  etiamsi  ex  natura  morbi  ipsa  in 
omnibus  ossibus"  exoriri  potest.  Langenbeck  ')  mandibu- 
lam se  asservare  commemorat,  in  qua  pseudarthrosis  locum 
habeat.  In  aliis  autem  partibus  nondum  est  observata,  pro- 
cessu mastoideo,  quem  postero  loco  commemorabo,  excepto, 
neque  unquam  re  vera  observabitur,  quod  ex  re  ipsa  mani- 
feste apparet.  Quod  ad  structuram  pertinet  pathologicam 
articulorum  spuriorum,  ab  auctoribus  aliis  alia  referuntur. 
Nonnullis  autem  in  locis  omnes  fere  consentiunt;  extremas 
enim  partes  ossium,  acuminibus  resorptis , rotundari  atque 
occallescere,  telamque  cellulosam  hoc  loco  positam  conden- 
sari, deinde  liquorem  serosum  exsudari,  quo  materia  ligamen- 
tosa  constituatur,  inter  omnes  satis  constat.  Vehementer 
autem  dissentiunt  auctores  de  membrana  capsulari  propria, 
qualis  in  articulo  vero  invenitur. 

Dicunt  eniin  alii,  eandem  semper  adesse  in  pseudarthrosi, 
alii  autem  omnino  negant,  alii  ejus  analogon,  quod  semper 


>)  Bibliothek  fiir  Chirurgie  und  Ophthalmiatrik.  I.  Band , 1.  St. 
pag.  81. 

inveniatur,  substituunt,  et  eo  deficiente  vitium  tantum  vocant 
'racturam  inveteratam,  sive  pseudarthrosin  nondum  satis  con- 
formatam. Inter  auctores,  qui  capsulam  omnino  negant 
3oyer  (Lecons  sur  les  maladies  des  os.  Tom.  I.)  nume- 
randus est,  Troschel  vero  sententiam,  quam  ultimam  dixi, 
Iefendit.  Nonnullis  quoque  in  casibus  inter  ossa  fracta  in 
nateria  ligamentosa  callus  re  vera  conformatus  inventus  est, 
pii  vero  aut  ex  altera  parte  ossium,  cum  eo  non  conjunctorum, 
uccreverat,  aut  mobilis  interjectus  erat,  et  uno  in  casu,  quum 

i 

n pseudarthrosi  cruris  inventus  esset,  opinioni  ansam  prae- 
mit,  hoc  loco  patellam  alteram,  sive  analogon  patellae  arti- 
culationis genu  exstitisse. 

Quod  ad  diagnosin  pertinet  pseudarthroseos,  semper  est 
acillima,  nam  aliae  conditiones  pathologicae,  quibuscum 
lossit  confundi,  nonnisi  sunt  luxatio  et  fractura  recens.  Mul- 
um autem  interest,  inter  luxationem  et  pseudarthrosin,  quia 
iOc  in  morbo  membrum  facillime  quaquaversus  potest  moveri 
t rotari;  neque  cum  fractura  pseudarthrosis  comparari  potest, 
[uia  omnia  signa  inflammationis,  tumtfr,  rubor,  dolor,  desi- 
lerantur,  quia  nulla  invenitur  crepitatio,  quia  denique  omnia, 
(uae  ex  anamnesi  obtinemus,  deficiunt.  Osteomalacia  fortasse 
;um  pseudarthrosi  possit  confundi,  nam  eadem  fere  offert 
igna  pathologica,  sed  ea  ex  re  praecipue  facile  dignoscitur, 
(uod  fere  nunquam  unam  tantum  partem  corporis,  neque 
mam  extremitatem  tentat,  sed  fere  omnia  ossa  opprimere 
olet;  praeterea  omnia  cetera  signa,  quae  modo  dixi,  deficiunt. 
Ihachitis  eodem  modo  distinguitur.  Quae  quum  ita  sint, 
oc  loco  nonnulla  tantum  verba  de  morbi  aetiologia  faciamus, 
|uia  respectu  habito  physiologiae  in  curanda  pseudarthrosi 
lonnullius  momenti  est;  tunc  materiem,  de  qua  praecipue 
iac  in  dissertatione  agetur,  adgrediamur,  curationem  nimirum 

et  sanationem,  quae  temporibus  nostris  ipsis,  id  quod  ex  - 
historica  comparatione  intelligitur , maxime  exculta,  imo  ad 
summum  evecta  est  fastigium. 

Aetiologia. 

Duae  sunt  causae,  quae  efficere  possunt,  ut  ossa  fracte ; 
non  callo,  sed  materia  fibrosa  conjungantur;  causae  internae.-:! 
sive  universae,  'et  causae  externae,  sive  locales.  Quod  ad. 
causas  internas,  pertinent  huc  omnes  dyscrasiae  et  cachexiae* 
et  senectus  et  graviditas;  quum  corpus  aut  omnino  non  satis 
habeat  virium,  ut  callum  possit  procreare,  aut  quum  aliis- 
partibus  eas  impendere  debeat,  ut  in  graviditate  utero  ei 
foetui.  Iu  senectute  quidem  interdum  callus  paratur,  pei 
totam  vero  graviditatem  parcus  tantum,  aut  nullus.  Eodem 
modo  omnes  morbi,  sive  chronici  sive  acuti,  qui  fracturas  i 
ossium  comitantur,  sanationem  prohibent,  quippe  qui  viret 
corporis  aut  omnino  debilitent,  quin  etiam  consumant,  auk>. 
ad  alium  locum,  praecipue  ad  locum  morbi  interni,  deducant.: 
Ante  omnia  autem  nonnullae  dyscrasiae  pseudarthrosin  pro-, 
vocare  solent,  syphilis  et  scorbutus,  quos  fere  nullam  callij 
formationem  admittere,  aut,  si  appareat,  semper  eam  restrin- 
gere, satis  inter  omnes  constat.  Ouibus  in  casibus  si  fractu- 
ram sive  pseudarthrosin  sanare  volumus,  semper  curationem 
morbi  dyscrdtici,  remediis  specificis  effectam  praemittere  opor- 
tet, quo  facto  demum  pseudarthrosis  ipsa  expugnari  potent.: 
Auctore  Larrey  tanti  momenti  erat  aer  Syriae,  ut  Iere 
nullae  fracturae  militum  possent  sanari,  quum  minimum  essei 
oxygenium  in  aere,  et  aqua  omnino  putrida.  Interdum  de- 
nique dispositio  propria  specifica,  hominibus  ceterum  validis- 
simis, impedire  videtur,  quominus  fractura  restituatur,  quae 
nullo  modo  removeri  potest,  cujus  generis  Cooper  comme- 


norat  exempla  nonnulla.  Quod  ad  causas  pertinet  externas, 
(uas  antea  locales  dixi,  tria  affero  genera.  Pseudarthrosin 
•nim  provocare  possunt  aegrotus,  i.  e.  mores  et  ratio  sese 
;erendi,  membrum  ipsum  aegrotans,  medicus.  Primum  igitur 
egrotus  ipse  causam  afferre  potest.  Facillime  enim  calli 
jrmatio  intercipitur,  aut  pseudarthrosis  oritur,  nisi  semper 
ractura  maxima  quiete  frui  potest,  imo  si  ossa  jactantur, 
luod  saepe  fieri  solet,  si  aegrotus  animo  laborat,  vel  delirio 
remente  affectus  est,  aut  spirituosorum  abusui  deditus,  aut 
tifantilem  aetatem  nondum  excessit,  praesertim  si  aliis  ex 
ausis  fasciae  satis  solidae  non  possunt  applicari. 

Pertinent  quoque  huc  omnes  causae,  ut  modo  dixi, 
uae  in  aegroto  ipso  sunt  positae:  aetas,  constitutio,  morbi. 

Sed  membrum  ipsum  quoque  causam  sufficientem  pseu- 
irthroseos  suppeditare  potest.  Callus  enim  non  satis  ex- 
ernitur,  nisi  ossa  bene  sunt  posita,  nisi  accuratissime  con- 
mcta,  quod  interdum  fieri  solet,  aut  si  ossa  vi  musculorum 
impiterna  distrahuntur,  quae  vis  fasciis  interdum  superari  non 
otest,  quam  ob  causam  ipsam  olecranon,  processum  ma- 
oideum,  quem  jam  antea  commemoravi,  patellam  fere  nun- 
lam  callo  conformato,  sed  semper  materia  tantum  interposita 
,r°sa  conjungi,  satis  inter  omnes  constat,  aut  si  res  inter- 
ctae,  ut  assulae  ossium,  musculi,  vasa,  fasciae  aliaque 
'ohibent,  quominus  ossa  conglutinentur.  Interdum  quoque 
ri  solet,  ut  ossa  ipsa  ita  sint  posita,  ut  nullo  modo  queant 
njungi,  ut  in  dislocatione  ossium,  quae  dicitur  dislocatio 
longitudinem.  Etenim  si  os  oblique  fractum  est,  haud 
ro  evenire  solet,  ut  apex  unius  in  cavitatem  alterius  ita 
intrusus , ut  nulla  vi  possint  extrahi  et  re  vera  conjungi, 
a re  calli  formationem  impediri,  quisque  certe  fatebitur, 
^sulae  si  sunt  permultae,  neque  ossa  accurate  conjungi  pa- 

tiuntur , aut  extensione  nova  et  conformatione  sunt  removen-  j 
dae,  aut  incisionibus  non  parvis  nudatae,  forcipe  ex  vulnere  ( 
eximendae;  sin  vero  partes  molles  inter  ossa  sunt  positae,' j 
ut  musculi,  tendines,  alia,  quae  tali  modo  non  possunt  ex-  ( 
trabi,  aut  extensione  iterata  sunt  etrabenda,  aut  ossibus  ve- j 
hementer  inter  se  contusis  conterenda  et  suppuratione  provo- 
cata eliminanda.  Medicus  denique  ipse  ad  curanda  ossa  fracta  i 
arcessitus,  causam  ad  pseudarthrosin  gignendam  curatione  per-: 
versa  exhibere  potest,  qua  ratione  plurimas  existere  contendit 
Dieffenbach.  Pertinet  huc  methodus  antiphlogistica,  tam 
externe  quam  interne  gravius  et  per  longius  tempus  adbibita, 
quae,  si  inflammatio  est  modica  non  diutius  quam  per  horas 
viginti  quatuor,  si  vero  est  vehemens  nunquam  diutius  quair 
per  dies  septem  sine  damno  administratur,  quia  corpori  via, 
ad  callum  formandum  detrahit.  Praeterea  in  casibus,  quibus  j 
medicus  morbum  neque  fracturam  cognoverat,  neque  ut  fraaj 
cturam  tractaverat,  praesertim  quibus  nullas  imposuerat  fascias 
ad  ossa  continenda,  quod  non  raro  fieri  solet,  egomet  ipse  n 
clinico,  cui  praesunt  Dieffenbach  et  Angelstein,  dua.j 
observavi  pseudartbroses,  quas  eadem  ex  causa,  alteram  ex  fra^ 
ctura , alteram  ex  luxatione  non  cognita  esse  profectas,  e, 
anamnesi  manifeste  intelligi  poterat.  Secunda  praecipue  memo 
ratu  digna  mihi  videbatur.  Erat  enim  in  homine  robusto,  validis; 
simoque  corpore  instructo,  nisi  fallor  lanio,  luxatio  ossis  humerci 
quam  medicus  contusionem  tantum  existimaverat,  et  unguentii. 
aliisque  infrictionibus  roborantibus  sine  effectu  tractaverat.  Se< 
ptimanis  quindecim  elapsis  ad  clinicum  venit  homo,  ubi  statin 
luxatio  ossis  humeri  cognita  est,  quae  vero,  -quamquam  lionduu 
multum  temporis  praeterierat,  nullo  modo  nullaque  vi  potertr 
reponi;  quin  etiam  caput  ossis  humeri  in  acetabulo  novo  jai 
mobile  erat,  ut  luxatio  jam  pseudarthrosis  posset  nominar 

epissime  vincula  quoque  et  fasciae  causam  afferunt.  Etenim 
i satis  accurate  sunt  imposita,  ossa  inter  se  moventur,  et 
li  formatio  turbatur,  imo  omnino  interrumpitur,  sin  vero 
nioTa  sunt,  nervorum  cursus  interciditur,  vasorum  volumen 
innuitur,  neque  satis  sanguinis  ad  membrum  adduci  potest, 
) facto  nutritio  ossium  fractorum  omnino  impeditur. 

Quae  omnia,  luxatio  et  fractura  et  alia  hanc  ad  rem 
•tinentia,  quae  modo  diximus,  causae  sunt  solae,  quarum 
nes  auctores  mentionem  faciunt.  Tertium  genus,  quod 
judarthrosin  efficere  potest,  Loeffler1)  descripsit  et  mihi 
esens  exposuit.  Fuit  enim  observatio  in  puero  annos  sex 
o,  qui  rhachitide  ita  affectus  erat,  ut  fere  nulli  parti 
dum  morbi  impetus  pepercissent.  In  utriusque  brachii  osse 
neri,  prope  articulationem  cubitalem  adest  pseudarthrosis, 
icturam  nunquam  adfuisse,  ex  anamnesi  intelligi  potest, 
im  neque  causa,  nec  dolor,  crepitatio,  tumor,  rubor  neque 
am  aliud  inflammationis  signum  observatum  sit.  Quae  quum 
sint,  non  dubitandum  est,  quin  articuli  duo  spurii  ex 
locatione  epiphysium  inferiorum  a diaphysibus  ossium  bu- 
ri, morbo  rhachitico  effecta,  sint  profecti.  Eodem  enim 
rbo  radius  et  ulna  inter  se  omnino  concreverunt,  et  ex 
ipso,  quod  agitatio  maxime  necessaria  cessabat,  i.  e.  pro- 
le et  supinatio,  pseudarthroses  exortae  sunt,  quas  aegrotus 
i torsit  tempore,  quo  conjunctio  diaphysium  cum  epiphy- 
us  exsudato  rhachitico  erat  soluta.  Quo  modo  articuli 
rii  via  mechanica  orti  esse  videntur  et  locum  pronationis 
supinationis,  quibus  carebat  aegrotus,  omnino  nunc  sup- 
nt;  fiuin  etiam  major  et  facilior  mobilitas  in  brachio  quam 
■ditione  normali.  Quod  factum  num  ab  aliis  quoque  aucto- 


')  Med.  Zeitung  1816.  No.  43. 

ribus  sit  observatum,  nescio,  ego  quidem  nunquam,  ut 
antea  dixi,  de  eo  quidquam  legi  neque  audivi. 

Curatio. 

In  omnibus  ejusmodi  casibus,  quibus  ossa  aut  nullo  m; 
aut  tarde  aut  non  omnino  conjunguntur,  chirurgiae  est  i: 
liantis,  in  ossium  apicibus  et  in  partibus  mollibus  ciro 
positis  tantum  provocare  gradum  inllammationis,  ut  ma; 
nova  albuminosa  exsudetur,  quae  ex  statu  lymphatico  in 
tum  gelatinosum,  tunc  in  cartilagineum,  denique  in  t 
ossis  ipsius  possit  converti,  qua  re  membrum  aegrotum 
nino  ad  integrum  redigatur.  Qua  sola  ratione  pseudarthu 
sanari  posse,  inter  omnes  constat,  et  ex  auctorum  scr? 
elucet;  omnes  quoque  chirurgi  et  medici  in  sanandis  i 
hujuscemodi,  ne  dicam  in  experimentis,  quibus  pseudarth  i 
sanare  studebant,  id  solum  agebant,  alii  alio  modo  effli 
moliebantur.  Plurimae  enim  viae  ad  provocandam  talem 
flammationem  artificialem  indicatae  sunt  a chirurgia,  qu£j 
omnes  deinceps  commemorem  et  earum  perscruter  dignitE  i 
nec  non  earum  in  casibus  singulis  effectum,  quem  m: 
observaverint,  hoc  in  commentario  mihi  proposui. 

Applicatio  saepius  iterata  vesicantium  et  infrictionum 
citantium  ad  locum  cutis  externae,  qui  fracturam  ipsam 
bat,  ad  provocandum  ossificationis  processum,  si  tardius- 
grediebatur,  nonnullis  in  casibus  maximi  fuit  momenti  et  II 
quoque  chirurgi  veterinarii  hanc  methodum  in  iracturis 
ralibus  equorum  curandis  haud  frustra  adhibere  dicu 
Mott  et  Hutchinson  eodem  modo  saepe  in  corpore  hui 
periculum  fecerunt,  sed  ut  ipsi  dicunt,  sine  ullo  ev> 
Harsthorne  se  kali  caustico  extrinsecus  adhibito,  iract 


ndyli  externi  ossis  femoris,  ante  menses  sex  orfara 
mino  sanasse  commemorat.  Trusen  ')  profitetur,  tinctura 
linae  ad  exteriorem  partem  admota,  articulum  spurium  men- 
ius  tribus  elapsis,  radicitus  esse  sanatum,  qua  in  re  tinctu- 
ri non  solum  incitamentum  exhibuisse  arbitratur,  sed  jodinae 
aecipue  vim  specificam  ad  ossificationis  processum  provo- 
mdum  tribuit.  Ceterum  de  jodina  multi  eadem  cogitant  et 
aeserlim  in  ossium  morbis  adhibent,  et  Blasius  quoque 
nporibus  novissimis  ad  pseudarthrosin  sanandam  eam  ad- 
uit  optimo  cum  eventu,  qua  de  re  studiosus  medicinae 
idam,  qui  accurate  totum  casum  observaverat,  me  certiorem 
Ididit. 

Operatio  vetustissima  ad  sanandas  pseudarthroses  ex- 
leratio  est  ossium,  quam  Celsus2)  jam  noverat  et  adhi- 
?rat.  ,,  Si  quando,  inquit,  ossa  non  conferbuerunt,  quia 
ipe  soluta  saepe  mota  sunt,  in  aperto  deinde  curatio  est, 
jsunt  enim  coire.  Si  vetustas  occupavit  membrum,  extenden- 
n est,  ut  aliquid  laedatur:  ossa  inter  se  manu  dividenda  ut 
«currendo  exasperentur , et  si  quid  pingue  est,  eradatur, 
imque  id  quasi  recens  fiat,  magna  tamen  cura  adhibita,  ne 
vi  musculive  laedantur.”  Praecipit  igitur,  ut  ossa  inter 
terantur,  i.  e.  exasperentur,  ut  fractura  quasi  recens  fiat, 
am  methodum  Boyer  jure  vocat  rudem  et  fallacem,  quia 
us  multis  in  casibus,  quibus  conformari  jam  incepit,  di- 
Ur’  qui  tempore  nonnullo  peracto,  quiete  et  fasciis  com- 
nentibus  adhibitis,  certe  ossa  omnino  inter  se  conjunxisset, 
eterea,  si  fractura  adsit  obliqua  et  aspera  aut  si  assulae 
cent,  partes  molles,  nervos,  vasaque  fere  semper  divelli 


‘)  Med.  Zeitung  1834.  No.  24. 

*)  Ceis.  d.  medie.  Lib.  VIII.  Cap.  X.  Sect.  7. 


maximaque  incommoda  aegroto  inferri.  Ex  usu  omnino  1 1 
tantum  esse,  si  pseudarthrosis  adhuc  sit  recens  minimum  i 
sufficiat  incitamentum,  ad  reactionem  provocandam  ossi- 
Oua  methodo  Hutchinson  sine  ullo  effectu  est  usus,  (i 
tadini  articulum  spurium  femoris  exasperatione  et  vin<< 
comprimentibus  postea  impositis  omnino  sanavit,  sed 
quoque  fractura  ante  duos  demum  menses  erat  nata.  {[ 
exasperatio  ossium,  fracturis  non  sanatis  cruralibus,  ba.<i 
quoque  effecta  est,  ut  aegroti,  cruribus  omnino  vinculis 
tentivis  conjunctis,  libere  ingrederentur,  quae  methodus 
omnes  ab  Hunter  est  praescripta  et  introducta,  multi 
ab  aliis,  praecipe  a Mott  redintegrata.  Steinheim  *)) 
modo  pseudarthrosin  omnino  sanavit.  Maxime  vero  inter  oi 
Troschel  hanc  methodum  excoluit,  fereque  omnes  arta 
spurios  ea  dicit  esse  sanatos,  nonnulla  quoque  commer. 
exempla,  quibus  pseudarthroses  non  solum  in  cruribus, 
etiam  in  brachiis,  primo  bene  vinctis,  tunc  saepius  nu 
plane  sanatae  fuerint.  Wardoop2)  denique  fracturam 
memorat,  in  qua  eodem  modo,  sed  fortuito  tantum,  sa 
sit  impetrata.  Homo  enim  nauticus  fractura  ossis  affi 
est,  neque  ossa  concrescere  coeperunt.  Idem  septiiii 
tribus  peractis  lapsus  in  idem  brachium,  magnam  ejus 
nuit  contusionem,  quo  ex  tempore  ossa  celerrime  coal 
bant.  Medici  arabes,  auctore  Guy  de  Chauliac,  ut 
ceptum  a Celso  oblatum  melius  perficerent,  incisionem  fec 
per  partes  molles  usque  ad  fracturam  et  ossium  act 
nudata  instrumentis  secantibus  radebant  ad  inflammati., 
quae  ossa  conjungeret,  - provocandam.  Qua  de  operr 

auctor  quem  modo  dixi,  haec  habet:  ,,si,  inquit,  autem  fuerit 
antiqua  fractura  et  porus  juxta  consilium  peritorum  omnium 
dimittatur;  melius  enim  fuisset  sapienti,  de  quo  loquitur 
iHaly  Abbas  in  tertio  technicorum,  vivere  cum  claudicatione 
quam  in  talibus  tortoribus  mori.  Verum  si  multum  infestatur 
neque  aliter  fieri  potest,  consulit  Avicenna  incidatur  caro 
tet  atrosboth  (callus)  fricando  separetur.  Si  fuerit  attritio  et 
.imetur  membri  corruptio,  scarpelletur.” 

Quae  vero  operatio  non  solum  saepius  nullum  habebat 
sffectum,  sed  maximo  etiam  cum  periculo,  interdum  vitae 
erat  conjuncta,  ut  ex  historia,  quam  Avicenna  apponit,  in- 
:elligi  potest,  quippe  qui  hominem,  philosophum,  hac  ope- 
ratione vidisset  interfectum. 

.Quae  quum  ita  essent,  et  ne  una  quidem  methodus  se- 
:ura  videretur,  factum  est,  ut  per  longum  tempus  ab  omnibns 
jperationibus  chirurgi  se  abstinerent,  neque  aliud  novissent 
«uxilium  in  curanda  pseudarthrosi,  quam  membrum  aegrotum 
anquam  inutile  resecandi. 

Anno  tandem  1760  chirurgus  anglicus  Charles  White 
)rimus  novam  methodum  ad  morbum  sanandum  proposuit, 
it  primus  quoque  suscepit:  resectionem  acuminum  ossium. 
)ssa  igitur  incisione  nudata  utroque  in  apice  serrula  rese- 
uit,  et  vinculis  quam  accuratissime  impositis,  majorem  ad- 
fuit diligentiam,  quam  ad  fracturam  recentem.  Quo  facto 
alius  brevi  tempore  provocatus  est,  et  pseudarthrosis  sanata; 
adem  assecutus  est  altero  in  casu,  quum  ossa  fracta  tibiae 
•artibus  tendineis  submersa , antimonii  butyro  tetigisset. 
■»angenbeck,  eum  secutus,  in  pseudarthrosi  ossis  humeri 
acisionem  fecit  longitudinalem  infra  musculum  deltoideum, 
aembranam , quae  os  ipsum  circumdabat,  forcipe  prehendit 
t persecuit,  quo  facto  ossa  fracta,  materia  alba  cartilaginea 

circumducta,  e vulnere  protraxit  et  ab  utroque  latere  partem 
serrula  resecuit;  quo  modo  membrum,  etsi  paullo  contractum,; 
feliciter  sanavit.  Quae  methodus  interdum  quidem  ossa  fracta^ 
neque  conjuncta  ad  integrum  restituere  potest,  sed  maximos 
efficit  dolores,  et  in  osse  humeri  tantum  vel  in  crure,  in;, 
aliis  partibus  vero  nullo  paene  modo  est  administranda  eta 
chirurgum  optimum  dexterrimumque  exigit,  aegrotum  denique' 
constitutione  omnino  valida  et  injuriarum  patiente  instructum, 
ne  caries  accedat,  vel  suppuratio  omnibus  in  partibus.  Sed 
non  in  omnibus  casibus  bonum  praestitit  effectum  haec  me-1 
thodus  et  ne  semper  quidem  aegroti  vacabant  periculo. 
Cooper,  John  Bell,  Physick,  Cline,  casus  comme- 
morant nonnullos,  in  quibus  resectio  nec  sanationem  neque 
omnino  utilitatem  quandam  praebuerit.  Aliis  in  casibus- 
aegroti  hac  operatione  sunt  mortui.  Boyer  semel  tantum; 
fecit  operationem;  aegrotus  die  sexto  mortuus  est.  Riche- 
rand  operationem  hujuscemodi,  quam  viderit  in  pseudarthrosi 
ossis  humeri,  longissimam  fuisse  et  molestissimam  commemorat,; 
Die  septimo  erysipelas  gangraenosum  esse  exortum  et  aegro- 
tum demortuum,  tradit. 

Quae  omnia,  difficultates,  periculum,  eventus  incertus 
exitusque  saepius  infaustus  novam  postulabant  operationis 
methodum,  quae  initio  hujus  saeculi  inventa  et  minore  pe- 
riculo et  molestiis  conjuncta,  meliores  eventus  promittere 
videbatur. 

Setaceum  enim  per  lracturam  vel  per  substantiam  inter 
mediam  traducitur,  quo  fiat,  ut  inflammatio  ad  ossa  uniendi 
necessaria  provocetur.  Dissentiunt  chirurgi  gallici  et  ame 
ricani,  cui  meritum,  hanc  methodum  invenisse  et  suscepisse 
debeatur.  Boyer  et  Richerand  hujus  inventi  honorem 
medico  gallico  Percy  assignant;  quamvis  vero  hic  bienni. 

prius  setaceum  per  ossa  fracta  traduxisset,  quam  chirurgus 
araericanus  Phy  sic  k,  tamen  duo  chirurgi  gallici,  Roux  et 
Laroche,  eundem  hujus  operationis  vocant  auctorem.  La- 
roche  contendit  a Percy  setaceum  non  hanc  ob  rem  inter 
assa  fracta  esse  trajectum,  ut  concrescerent,  sed  tantum  ea 
le  causa,  ut  ossium  assulae  et  reliquiae  demortuae  melius 
ex  vulnere  possent  removeri.  Boyer  vero  commemorat, 
eum  quoque  conjunctionem  ossium  fractorum  hac  methodo 
molitum  esse.  „Ce  chirurgien,  inquit,  celebre  se  proposait 
rar  ce  moyen  de  provoquer  la  sorti  des  esquilles  mortes  et 
le  reviver  les  surfaces  divisees,  alin  de  procurer  leur  reu- 
siion.’  Physick  quidem  hac  operatione  nihil  aliud  agebat, 
quam  ut  setaceo  inter  ossa  posito  inflammationem  provoca- 
ret ossium,  calli  exsudationem  ossiumque  coalitionem.  Roux, 
,depuis,  inquit,  quelques  annees  un  chirurgien  de  Philadel- 
bhie,  Physick  a concu  1’ingenieuse  idee  du  traitement  de  la 
pseudarthrose  par  1 interposition  et  le  sejour  momentane  d’un 
heton  entre  les  bouts  de  1 os  non  consolide,  pour  y exciter 
inflammation  adhesive.  Cette  operation  n’a  ete  practiquee, 
[ue  je  sache  du  moins,  par  aucun  chirurgien  francais.” 
Relation  d’un  voyage  fait  en  Londres.  Paris  1815.) 

Setaceum  Physick  unguentis  irritantibus  impraegnatum 
er  diem  saepius  movendum  curavit,  donec  vehementissimis 
oloribus  et  tumore  inflammatio  adhaesiva  et  suppuratione 
enigna  cartilaginis  deletio  induceretur.  Quo  facto  fascias 
uposuit  membro  et  setaceo  remoto  malum  ut  fracturam, 
ulnere  complicatam,  recentem  curavit. 

Sed  haec  quoque  operationis  methodus  nec  secura,  quod 
d effectum,  neque  periculi  expers  pro  aegroto  fuit.  Phy- 
ck,  Percy,  Brodie,  Mott,  Delpech  exempla  qui- 

dem  afferunt  varia,  quibus  hac  operatione  adhibita,  complures 
sanaverint  pseudartbroses , sed  alii  auctores  contraria  affir- 
mant, "ut  Wardrop,  Hutcliinson,  Charles  Bell, 
Fricke,  Weinhold,  qui  non  solum,  setaceo  immisso,  non. 
semper  sanationem  observabant,  sed  etiam  saepe  cum  rebus' 
molestissimis  variis,  cum  carie  vel  cum  suppuratione  immo- 
dica debebant  dimicare,  quin  etiam  nonnullis  in  casibus  aegro- 
tos lugere  mortuos. 

Quas  ob  res  multi  auctores,  praecipue  gallici , neque- 
unam  laudant  methodum,  neque  alteram,  sed  amputationem, 
membri  praeferunt. 

Jourdan  setacei  nullam  facit  mentionem  et  resectionem:, 
omnino  repudiat,  ut  operationem  periculi  plenam.  ,,Lorsque, 
inquit,  la  maladie  est  tres  ancienne  on  a conseille  de  recou- 
rir  a la  resection.  Cette  operation  n’est  practicable  qua.: 
1’humerus  et  tout  au  plus  au  femur:  mais  quoiqu’on  laib 
executee  plusieurs  fois  avec  succes,  les  accidens  qui  lac- 
compagnent  et  qui  entrainent  presque  toujours  la  mort  doivenl 
faire  preferer  Fablation  complette  du  membre.:  Larrey 

et  resectionem  et  setaceum  omnino  repudiat,  sicut  omnes- 
alias  operationes,  et  aegrotos,  malo  paullatim  assuefactos,- 
tandem  membro  uti  contendit;  exemplum  quoque  affert  mili-. 
tum  duorum,  pseudarthrosibus  brachiorum  affectorum,  qui 
exercitum  non  reliquerint. 

Alii  auctores,  inter  quos  Boyer,  quem  modo  diximus, - 
commoda  et  incommoda  methodi  utriusquc  meditantur,  neu-, 
tram  vero  diserte  praeferunt.  Wardrop,  quanquam  casum’ 
observavit,  qui  eventum  obtulit  infaustum,  semper  setaceurr 
anteponere  videtur.  Sanson  vero  et  Beguin  resectionem 
praeferunt.  Exasperationem  dicunt  Celsi  minus  esse  gra- 

vera,  sed  minus  quoque  efficacem,  gravius  esse  setaceum, 
maximi  autem  momenti  resectionem  ossis  sive  alterius  sive 
utriusque,  et  certiorem  promitti  hac  operatione  sanationem, 
quam  duabus  aliis. 

Audiamus  denique  sententiam  auctoris  recentioris  tempo- 
ris, Richerand;  in  opere  Fhistoire  des  progrbs  recens  de 
la  chirurgie,  pag.  73.  „Les  faits,  inquit,  nous  manquent 
pour  decider  de  la  valeur  des  nouvelles  operations  propo- 
sees  pour  rendre  aux  fragmens  non  consolides  d’une  ancienne 
fracture  la  disposition  a se  reunir  avec  solidite.  II  y a 
ici  defaut  absolu  d’observations  autentiques  pour  decider  si 
1’introduction  d’un  seton,  ou  la  resection  des  extremites  cor- 
respondantes  de  deux  fragmens  ou  d’un  seul  d’entre  eux, 
sont  plus  habiles  a reproduire  1’aptitude  a la  consolidation 
que  ne  lest  1’ancienne  methode  dexasperer  les  surfaces  de 
lia  fracture  en  les  frottant  Fune  contre  Fautre,  puis  en  lais- 
sant  methodiquement,  et  en  prolongeant  Fapplication  de  Fap- 
; pareille  contentif.” 

Richerand  igitur  neque  resectioni  neque  setaceo  con- 
fidere videtur,  quum  has  methodos  ne  exasperationi  quidem, 
a Celso  jam  commendatae,  praeferre  audeat.  Loco  poste- 
riore setaceum  levius  dicit  quod  ad  periculum,  quam  rese- 
ctionem, sed  levius  quoque  quod  ad  sanationem;  sed  toto  ex 
sermone  intelligi  potest,  eum  re  vera  neutram  probare  metho- 
dum, neutramque  certe  esse  suscepturum.  ,,Les  inconveniens, 
inquit,  resultant  d’une  fausse  articulation  existant  vers  la  par- 
tie  moyenne  de  Fhumerus  ne  sont  parut  telles  qu’on  en 
puisse  y remedier  en  quelque  sorte,  a la  faveur  dune  double 
gouttiere  en  bois  minee  ou  bien  cuir  epais,  dans  laquelle 
on  en  ferme  la  partie  du  bras  vicieusement  flexible;  mais  il 

n’en  est  pas  de  m6me  dans  les  cas  de  non-consolidation  du 
femur;  le  malade  ne  peut  guere  se  soutenir  et  se  trainer, 
soutenu  par  de  b6quille  et  son  existence  est  alors  si  pe- 
nible  qu’il  nhesite  parut  a se  soumettre  a 1’amputation.’ 

Delpech  primus  indicationes  certas  constituit  setaceo, 
alias  resectioni  consentaneas,  quod  tamen  nullius  videtur  mo- 
menti ; nam  in  singulis  casibus  a priori  unam  tantum  indi- 
catam esse  methodum,  satis  inter  omnes  constat. 

Quas  omnes  methodos  sive  operationes  si  contemplamur, . 
certe  fatendum  est,  nullam  fere  omnium  esse  certam,  multas 
vero,  conditionibus  improvisis,  maxima  pericula  vitae  aegro- 
tis posse  inferre.  Mirum  certe  videtur,  tot  tantisque  et  in- 
geniosis ex  medicis,  qui  omnes  perdiu  rei  eidem  maxima: 
cum  diligentia  vacabant,  per  tempus  tam  longum  neminem: 
invenisse,  neminem  ingressum  esse  viam  veram,  ut  ingenio 
nostri  Dieffenbach  quasi  relinqueretur,  operatione  inventa: 
nova,  certa,  nunquam  fallaci,  sed  legibus  physiologicis  quasi 
coacta,  neque  ullo  cum  periculo  conjuncta,  magnam  sui  glo- 
riam augere,  et  memoriam  apud  homines  sibi  parare  sem- 
piternam. Veram  hanc  methodum  esse,  e vestigio  est  intel- 
ligendum,  nam  omnium  est  simplicissima,  veritas  autem  fere 
semper  simplex.  Effectum  secundum  autem  hac  ex  opera- 
tione profecturum  esse,  eodem  modo  elucet;  etenim,  ut; 
thesis  mathematica,  ex  principiis  physiologicis  demonstrari 
potest;  simplicissimam  vero  esse  prae  omnibus  aliis  et  mi- 
nimo cum  periculo  conjunctam,  certe  quisque  largietur;  nam 
operatio  ipsa  est  levis  et  paucos  tantum  provocare  solet  do- 
lores; vulneratio  exigua  neque  ullius  momenti,  ut  in  omnibus- 
vulneribus  subcutaneis,  inter  quae  haec  quoque  operatio  nu- 
meranda est,  ex  usu  satis  constat. 

Invenit  hanc  methodum  Dieffenbach  modo  simplice  et 
vero,  ex  naturae  observatione.  Observabat  enim,  .corpus 
alienum,  in  os  intrusum,  praecipue  si  solidum  sit,  magna 
igitur  vi  ingressum,  tantam  reactionem  in  osse  provocare, 
ut  idem  intumescat,  condensetur,  omnino  volumine  augeatur. 
Quam  operationem  num  in  ossium  vulneribus  fecerit,  nescio, 
nam  opusculum,  quod  ipse  hac  de  methodo  scripsit,  mihi 
comparare  non  potui;  verisimillimum  tamen  illud  mihi  vi- 
detur. Experimenta,  quae  in  animalibus  fecit,  sententiam 
hanc  ratione  probatam  confirmarunt.  Perforavit  enim  gallinis 
ossa  cruralia  et  per  foramen  bacillum  immisit  solidum,  quem 
iper  dies  aliquot  retinendum  curavit.  Reactio  non  desidera- 
Ibatur;  brevi  tempore  os  perforatum  intumuit  in  dies  et  de- 
mique  molom  formavit  deformem.  Ego  ipse,  occasione  oblata, 
i experimentum  hanc  ob  rem  factum  vidi,  et  intumescentiam 
ossium,  septimanis  tribus  peractis  ingentem  obtinuisse  gra- 
dum, observavi.  Ad  experimentum  accurate  et  sincere  in- 
stituendum, tempus  certe  longius  exspectare  debebamus,  ut 
videremus,  num  forsitan  inflammatione  praeterita  ossa  ad  in- 
tegrum statum  redigerentur.  Quod  ad  structuram  pertinet  et 
compositionem  materiae  ossis  novi,  eam  omnino  esse  nor- 
malem exploratione  chemica  et  microscopica  elucebat.  Huic 
observationi  igitur  Dieffenbach  novam  superstruxit  metho- 
dum, pseudarthroses  sanandi;  operationem  ipsam  hoc  modo 
perficit.  Primum  ossium  conditionem  accuratissime  perscru- 
tatur, ut  acumina  ipsa  perforare  possit,  tunc  nervis  et  va- 
» 

■sorum  truncis  vitatis  incisuram  partium  mollium  scalpello  te- 
nui facit  versus  ossis  acumen,  quamvis  minimam,  ut  tere- 
bram modo  immittere  totamque  operationem  subcutaneam  per- 
ficere possit. 

Tunc  terebram  vulgarem  imponit  et  caute  ob  terebrat, . 
donec  tactu  persuasum  habeat,  os  omnino  esse  perforatum 
et  apicem  terebrae  in  altero  latere  ossis  prominere.  Semper 
repudiabat  machinam  ad  gubernandam  terebram,  sed  terebram 
adhibebat  simplicem,  trabe  transversa  in  superiore  parte  in- 
structam, nam  recens  os,  ait,  terebra  chalybea  apta  facile 
perforari,  quod  jam  ex  re  ipsa  facile  intelligere  potui,  nam: 
minimam  tantum  vim  terebrando  impendere  videbatur,  maxi- 
meque  sensum  manus  esse  docet  observandum,  si  terebra 
primum  duriorem  substantiam  corticalem  ossis,  tunc  mollio- 
rem medullarem,  deinde  duram  iterum  corticalem,  denique 
partes  molles  perforet,  ne  temere  laedantur,  neque  vulnus: 
fiat  complicatum;  quam  ob  rem  praecipit,  ne  vim  e manibus 
cfimittamus,  sed  tactus  sensum  manibus  insitum  praecipue: 
hac  in  re  sequamur.  Qua  terebratione  facta,  caute  terebra 
removetur  et  loco  ejus  bacillus  eburneus  conicus,  digitos: 
circiter  quinque  longus,  cujus  pars  tenuissima  magnitudinem 
fere  terebrae  adipiscitur,  vulneri  imponitur  et  malleo  per  os: 
trajicitur,  ut  apex  bacilli  in  latere  contrario  ossis  promineat, 
quod  idem  tactus  sensu  animadvertitur.  Quae  operatio, 
quam  modo  exposui,  in  altero  acumine  ossium  eodem  modo 
repetitur,  quo  facto,  dum  bacilli  eburnei  adhuc  ex  vulnere' 
prominent,  accurate  observatur,  num  bacilli  in  locis  debitis: 
et  contrariis  solide  sint  cuneati,  quod  ex  motu  pseudarthro- 
seos  facillime  est  intellectu;  tunc  ob  aegroti  commoda  serrula 
resecantur,  ut  paulo  tantum  e vulnere  promineant ; membrumi 
lotum  fasciis  linteis  circumvolutum  satisque  firmatum  semper 
habere  immobile  aegrotus  jubetur.  Quod  ad  curationem  per- 
tinet post  operationem  instituendam,  exigua  est  et  simplicis- 
sima, neque  aegroto  molesta.  Ne  in  lecto  quidem  detineri 

aegrotum  oportet,  sed  solum  membrum  neque  unquam  mo- 
veri neque  vexari.  Quod  ad  regimen,  minime  methodo  an- 
tiphlogistica  aegroto  est  utendum , neque  debilitante,  sed  ci- 
bis nutrientibus  non  excitantibus,  et  diaeta,  quae  dicitur 
blanda.  Aliquo  tempore  elapso,  bacilli  in  ossa  immissa  os- 
sium et  partium  mollium  adjacentium  inflammationem  provo- 
cant haud  exiguam.  Quae  reactio  animadverti  solet,  post- 
quam dies  quatuor  vel  quinque  praeterierunt.  Hanc  ob  rem 
bacilli  non  maturius  sunt  removendi,  sed  dolores  aegroti  fas- 
ciis relaxatis,  aut  omnino  abjectis  et  cataplasmatibus  emol- 
lientibus impositis  diminuendi;  nam  quo  longius  per  tempus 
bacilli  in  ossibus  relinquuntur,  eo  faustior  eventus  esse  so- 
let operationis. 

Si  vero  dolores  vehementius  augentur  et  inflammatio  om- 
nes partes  adjacentes  corripit,  bacilli  forcipe  rotando  re- 
moventur totumque  membrum  cataplasmatibus  tepidis  obtegitur 
!ad  dolores  mitigandos  et  suppurationem  augendam.  Tempus 
■ aptissimum  ad  bacillos  extrahendos  est  dies  septimus  aut 
octavus,  quibus  si  removentur,  ossium  ipsa  acumina  jam  intu- 
muerunt. Curatio  intra  hoc  tempus  semper  tantum  esse  debet 
exspectativa : cataplasmata  continuo  repetuntur,  aegroto  du- 
rante inflammatione  cibi  blandi,  inflammatione  peracta,  nu- 
trientes et  roborantes  offeruntur,  continuo  tamen  immobilitas 
totius  membri  imperatur.  Ossium  acuminum  consolidatio  in- 
terdum celerrime  progreditur;  in  casu  quem  ipse  observavi, 
■septimanis  quatuor  peractis  conjunctio  omnino  solida  evaserat; 
aliis  in  casibus  longiore  tempore  opus  erat.  Tempus  me- 
dium certe  septimanas  sex  vel  octo  complectitur.  Dieffen- 
bach  hucusque  homines  fere  decem  hoc  modo  curavit;  om- 
11  es,  intra  tempus,  quod  dixi,  sine  ullis  molestiis  sunt  sanati, 


et  quidem  omnino  sanati,  qua  ex  re  intelligimus,  omnia,  quae 
supra  hac  de  methodo  protuli,  maximo  jure  de  ea  posse 
praedicari. 

Quorum  hominum  ita  curatorum  ipse  duos  observavi;  casus- 
tertius,  omnino  ad  sanationem  perductus  in  crure  feminae  milii 
offerebatur.  Ad  complendam  hanc  commentationem  historias; 
duorum  aegrotorum  huic  loco  subjungam,  quorum  alterum 
post  operationem  semper  ipse  tractavi  et  hanc  ob  rem  omnes 
conditiones  aegroti,  reactionem  inflammatoriam,  sanationem: 
sanationisque  tempus  accurate  possum  constituere. 

1.  J.  Hei  se,  operam  faciens  in  vita  ferrea  prope  Brun- 
swigam  condita,  annos  viginti  quinque  natus,  constitutione 
validissima  et  robusta,  valetudine  optima  praeditus,  die  decimo 
septimo  mensis  Maji  A.  1845,  fracturam  ossis  humeri  sinistri 
prope  articulum  cubitalem  sustinuerat  et  die  tricesimo  mensis- 
Maji  A.  1846  cum  pseudarthrosi  omnino  exculta  Berolinum: 
venit  ad  clinicum  chirurgicum,  cui  praeest  Dieffenbach. 
Quod  ad  causam  pertinet,  quae  pseudarthrosin  provocaverat,; 
aegrotus  medicum  culpabat,  qui  tractaverat  fracturam,  illum 
longo  jam  tempore  peracto  post  fracturam  illatam  fascias  sibi 
imposuisse,  et  eas  brevi  tempore  post,  quum  ossa,  ut  dicit 
aegrotus  adhuc  labarent,  iterum  removisse.  Quibus  narratis 
num  vera  dixerit  aegrotus,  an  majora  reddiderit,  meum  non 
est  dirimere,  arbitror  tamen,  hanc  fracturam  externis  detri- 
mentis in  pseudarthrosin  degenerasse,  quum  ex  constitutione 
athletica  et  valetudine  optima,  qua,  ut  antea  diximus,  ae- 
grotus fruebalur,  de  causis  internis,  ut  dyscrasiis  vel  cachexiis.- 
minime  esset  cogitandum,  id  quod  anamnesi  quoque  proba- 
batur. Tractata  erat  pseudarthrosis  jam  Brunswigae,  sed  sine 
eventu,  et  plurima  quidem  experimenta  medici  fecisse  vide- 

bantur.  Commemorat  enim , fascias  postero  tempore  com- 
oressorias  impositas,  exasperatione  provocatos  esse  dolores, 
3t  frictiones  irritantes  institutas,  haud  minus  cum  doloribus 
icerbis  conjunctas,  quae  omnia  re  vera  gravissima  fuisse  vi- 
3ebantur,  quoniam  aegrotus,  postquam  ad  clinicum  venit, 
'rictionum  vestigia  et  cicatrices  toto  in  brachio  dispersas  evi- 
lentissime  ostenderet.  Sed  omnino  haec  nullum  praestiterant 
jffectum ; ceteroquin  nunquam  vidi  pseudarthrosin  tantam  et 
am  mobilem  aliam. 

Operationem  fecit  Dieffenbach  die  vicesimo  nono  men- 
is Junii  modo,  quem  antea  dixi,  cujus  dolores  aegrotus 
naxima  cum  constantia  sustinuit,  et  verbis  postea,  vulnera 
-ssibus  ipsis  illata,  minime  majoribus  cum  doloribus  fuisse 
onjuncta,  affirmabat,  quam  ob  rem  haec  methodus  aegrotum 
erte  minus  vexat,  quam  fere  omnes  methodi  aliae,  quas 
upra  exposuimus.  Operatione  finita,  optime  aegrotus  se  ha- 
mit  et  ne  in  lecto  quidem  recubuit,  sed  capsula  ferrea,  quae 
Jelliana  nominatur,  totum  brachium  accurate  firmatum  est, 
ie  quadam  ex  injuria  externa  detrimentum  caperet.  Dolores 
revi  tempore  post  operationem  omnino  mitigati,  die  secundo 
rensis  Julii  paulatim  apparuerunt  et  in  dies  sunt  aucti,  tan- 
lmque  denique  sunt  adepti  gradum,  ut  vix  ferri  possent. 
)uam  ob  rem  die  quarto  mensis  ejusdem  fasciae  compres- 
oriae  sunt  remotae  et  super  totum  brachium  cataplasmata 
mollientia  adhibita.  Bacilli  ipsi  usque  ad  diem  septimum 
i ossibus  sunt  relicta,  quo  maximam  propter  exacerbationem 
olorum  auferebantur,  quo  facto  et  inflammatoriis  signis  di- 
finutis,  ossa  jam  haud  mediocriter  intumuisse,  manifesto  po- 
;rat  animadverti.  Cataplasmata  eodem  modo  semper  adhi- 
ebantur  et  praeterea  balnea  localia  instituebantur.  Inflam- 

matione  denique  peracta,  ossium  consolidatio  nondum  satit: 
erat  provecta,  quam  ob  rem  totam  operationem  iterare,  quair 
eventum  incertum  exspectare,  Dieffenbach  maluit.  Dit . 
igitur  vicesimo  mensis  Julii  ossa  iterum  terebra  sunt  perfo 
rata  et  bacilli  eburnei  immissi.  Conditio  aegroti  inter  ope 
rationem  erat  eadem  ut  antea,  eadem  quoque  post  operatio, 
nem.  Inflammatio  quoque  fere  eodem  tempore  apparuit,  u. 
die  vicesimo  quarto  mensis  ejusdem  fasciae  removerentur  e 
cataplasmata  emollientia  instituerentur.  Die  vicesimo  octavi 
bacilli  extrahebantur.  Operatio  tunc  habuit  eventum  faustis 
simum.  Ossa  erant  egregio  callo  conjuncta  et  septimani, 
tribus  post  bacillos  remotos  aegrotus  brachio  potuit  extern 
sionem  efficere  et  flexionem.  Abscessus  quidem  nonnulli,  i 
tela  cellulosa  positi,  sanationem  retardarunt,  minime  ver: 
impedire  potuerunt,  quin  exitum  haberet  operatio  omnint 
faustum. 

2.  Johanna  Goedke,  ancilla,  annos  viginti  tres  nata 
constitutione  robusta  et  valetudine  optima  praedita,  mens- 
Augusto  A.  1846  ex  curru  alto,  manibus  praetentis  in  volan 
cecidit  manus  et  fracturam  radii,  digitos  fere  duos  ante  ca 
pitulum  positam,  tulit.  Medicus  brevi  tempore  post  arcessitus 
fracturam,  ut  dicit  aegrota,  cognovit.  Initio  brachium  i 
mitella  semper  gestandum  curavit,  ne  externis  injuriis  vexa 
retur,  et  methodum  antiphlogisticam , ad  inflammationem  vt 
hementissimam  coercendam,  adhibuit,  tum  externe  tum  interno 
Tandem  inflammationis  signis  oppressis,  fascias  imposu 
comprimentes,  quas  saepius  inspexit  et  quaque  septimam 
renovavit.  Praeterea,  quod  aegrota  disertissime  alhrma 
medicus  eam  jussit  ab  initio,  i.  e.  ab  impositis  fasciii 
omnes  administrare  provincias,  quae  ad  eam  pertinerem 

trachio  adhibito  aegroto;  id  quod  fecit  per  septimanas 
juatuor. 

Qua  in  re  num  vera  dixerit  aegrota,  an  medicus  teme- 
itate,  fasciis  confidens,  motum  permiserit,  aut  consulto  ae- 
;rotae  commendaverit,  fortasse  torporem  in  callo  constituendo 
pud  eam  metuens,  aut  re  vera  non  ignoraverit,  an  denique 
seudartbrosin  in  fractura  incipientem  cognoverit,  quam  ab 
nitio  fasciis  compressoriis  circumjeclis  et  ossium  acuminibus 
lotu  incitatis  sanare  voluerit,  meum  non  est  decernere;  sed 
isciis  remotis,  loco  conjunctionis  ossium  solidae  pseudar- 
rrosin  radii  affuisse  constat,  angulo  obliquo  ulnae  adnexam, 
.^taplasmata  quoque  et  frictiones  incitantes  adhibitas  esse, 
arrat  aegrota,  eventum  vero  non  habentes  bonum.  Initio 
lensis  Martii  aegrota  Berolinum  venit  ad  operationem  susti- 
endam.  Die  decimo  hujus  mensis  Dieffenbacli  operatio- 
em  suscepit  more  solito.  Sed  sicut  casus  ipse,  ita  et  ope- 
rio hac  sub  conditione  erat  maxime  composita.  Pseudar- 
irosin  enim  angulo  obliquo  ulnae  adnexam  fuisse,  jam  antea 
immemoravi;  ulna  vero  ipsa,  ad  latus  radiale  circumflexa, 
Deciem  fracturae  prioris  et  sanationis  obliquae  ostendebat,  et 
raeterea  flexores  manus,  praecipue  flexor  carpi  radialis,  non 
ediocriter  erant  contracti,  ut  manus  tota  positionem,  pedi 
iro  simillimam,  recepisset.  Ouam  ob  rem,  ut  positio  quoque 
?rversa  corrigeretur  manus,  primum  musculi  hunc  ad  locum 
jrtinentes,  praesertim  flexor  carpi  radialis,  erant  persecandi; 
nc  ulna  refracta  est,  denique  acumina  ossis  radii  duo  more 
dito  perforata.  Praeterea  animadvertendum  est,  hac  in  ope- 
tione  narcosin  aethere  sulphurico  provocatam  fausto  cum 
'entu  esse  adhibitam.  Quod  ad  curam  pertinet,  post  ope- 
tionem  institutam,  fere  eadem  erat,  ut  in  casu,  quem  supra 

diximus;  bacilli  vero  inulto  longius  per  tempus  in  ossibus' 
sunt  relicti,  quia  aegrota,  maxime  torpida,  fere  nullam  sen- 
tiebat reactionem,  et  diebus  octo  jam  peractis  primis  demum 
affecta  est  doloribus.  Die  decimo  secundo  bacilli  denique 
sunt  remoti  et  cataplasmata  emollientia  imposita.  Consolidatio 
optime  processit  et  die  decimo  septimo  mensis  Aprilis,  quum 
aegrotam  viderem,  acuminibus  radii  solide  inter  se  concretis,' 
pseudarthrosis  omnino  erat  sanata. 


VITA. 


i 

varolus  Ludovicus  Schrneisfer  natus  sum  Berolini  die 
IX  mensis  Decembris  A.  MDCCCXXII,  patre  Ludovico 
arolo,  matre  Amalia  e gente  Schulze,  quos  salvos  deus 
. IVI.  mihi  servavit.  Confessioni  addictus  sum  evangelicae. 
rimis  litterarum  elementis  imbutus  gymnasium  h.  u.  adii 
riderico-Werderanum , quod  tum  sub  auspiciis  Clar.  Rib- 
?ck,  nunc  beati,  postea  et  adhuc  Clar.  Bonnel,  virorum 
mmopere  colendorum  floret,  et  octo  annis  post  mense  Octo- 
i anni  h.  s.  quadragesimi  tertii,  maturitatis  testimonio  or- 
tus, inter  cives  instituti  regii  medico -chirurgici  Friderico- 
ulelmiani  receptus,  per  quadriennium  bisce  interfui  scholis: 

Cei.  Benecke  de  logice  et  psychologia; 

Cei.  Preufs  de  historia; 

111.  Hecker  de  encyclopaedia  et  methodologia  medica, 
de  Celsi  libris,  de  pathologia  generali,  de  historia 
medicinae ; 

111.  Link  de  botanice,  de  historia  naturali; 

111.  Mitscherlich  sen.  de  chemia  anorganica  et  or- 
ganica ; 

Cei.  Turte  de  physice,  de  pharmacia; 

111.  Schlemm  de  osteologia,  de  syndesmologia,  de 
splanchnologia; 

111.  Mueller  de  anatomia  universa  et  organorum  sen- 
suum et  comparata  et  pathologica,  de  physiologia; 

Cei.  Eck  de  physiologia,  de  therapia  generali,  de  se- 
miotice,  de  morbis  contagiosis,  de  morbis  si- 
mulatis et  dissimulatis; 

111.  Mitscherlich  jun.  de  materia  medica; 

111.  Horn  de  morbis  psychicis; 

111.  Schoenlein  et  Beat.  Wagner  de  pathologia  e 
therapia  speciali; 

111.  Juengken  de  chirurgia  speciali; 

111.  C asper  de  arte  formulas  medicas  rite  concinnandi 
de  medicina  forensi; 

Cei.  Troschel  de  arte  fascias  rite  imponendi,  de  os 
sibus  fractis  et  luxatis; 

Cei.  Schmidt  de  arte  obstetricia; 

Cei.  Boehm  de  aciurgia; 

Exp.  Lauer  de  medicina  militari; 

Exp.  Bruecke  de  anatomia  microscopica. 

Ad  practicas  exercitationes  me  instituerunt:  111.  Muelle 
et  111.  Sch Ieram  ad  artem  cadavera  rite  secandi;  Ce 
Boehm  ad  operationes  in  corporibus  mortuis;  Cei.  Schmic 
ad  exercitationes  obstetricias;  111.  C asper  ad  exercitatiora 
medico -forenses  et  explorationes  in  vivis  et  mortuis  inst- 
tuendas.  Praeterea  interfui  clinicis  medicis  111.  Sch  oeni  eii 
Cei.  Wolff,  IU-  Romberg;  clinicis  chirurgicis  et  ophtha 
miatricis  111.  Dieffenbach  et  111.  Juengken. 

Quibus  viris  omnibus,  optime  de  me  meritis,  quas  pos- 
um  maximas  ago  gratias  semperque  habebo. 

Jam  vero  tentaminibus  tam  philosophico  quam  medico, 
ec  minus  examine  rigoroso  coram  Gratioso  Medicorum  or- 
ine  rite  superatis,  spero  fore,  ut  dissertatione  thesibusque 
alam  defensis,  summi  in  medicina  et  chirurgia  honores  in 
te  conferantur. 


THESES. 


1.  Polypharmacia  semper  est  signum  ignorantiae. 

2.  Nullum  signum  virginitatis  certum  esse  censeo. 

3.  Herniarum  non  incarceratarum  operatio  radicalis- 
omnino  rejicienda. 

4.  Non  omnes  morbi  sanari  debent. 

5.  Matris  servandae  causa  foetum  necare  non  licet. t 

THESES. 


1.  Polypliarmacia  semper  est  signum  ignorantiae. 

2.  Nullum  signum  virginitatis  certum  esse  censeo. 

3.  Herniarum  non  incarceratarum  operatio  radicalis 
omnino  rejicienda. 

4.  Non  omnes  morbi  sanari  debent. 

5.  Matris  servandae  causa  foetum  necare  non  licet 

